Так вёска атрымала некалькі варыянтаў назвы: Праxadвалка — Прывалка — Прывалкі. Старэйшыя вяскоўцы называюць яе толькі Правалка. Назва Прывалкі пачынае сустракацца ўжо ў дакументах часоў Расейскай імперыі. Упершыню мястэчка згадваецца ў 1569 г. у спісах скарбовых маёнткаў, якія належалі каралеўскай адміністрацыі. Яшчэ адно ўпамінанне мястэчка датуецца 1609 годам., калі кароль Зыгмунт III Ваза заснаваў парафію ў Прывалцы і падараваў касцёлу 6 валокаў зямлі ды па два грошы з гаспадарак царкоўнай дзесяціны. У 1620 г. гэты ж кароль у Варшаве 1 сакавіка выдаў дэкрэт, паводле якога ахвяраваў для парафіі і святара зямельны надзел.